Պեդրո դե Սան Խոսե Բետանկուր

Պեդրո դե Սան Խոսե Բետանկուր (, ), իսպանացի միաբան, Ֆրանցիսկյան միաբանության անդամ, Հռոմի կաթոլիկ եկեղեցու սուրբ, միսիոներ։ Կանարյան կղզիների, Գվատեմալայի և Կենտրոնական Ամերիկայի առաջին սուրբն է։

Կյանքը և գործունեությունը 
Ծնվել է գյուղացու ընտանիքում և հոգևոր կյանք ներգրավվել է մանկուց։ 23 տարեկանում թողել է տունը և դարձել միսիոներ Գվատեմալայում, հիվանդանոցներում բուժել հիվանդներին։ Նրա բարեգործական աշխատանքի մասին պատմությունները շուտով արագ տարածվում են Կենտրոնական Ամերիկայում։ Մահացել է 1667 թվականի ապրիլի 25-ին։

2002 թվականին Հռոմի պապ Հովհաննես Պողոս II-ը նրան սուրբ է հայտարարել։ Կանարյան կղզիների, Գվատեմալայի և Կենտրոնական Ամերիկայի առաջին սուրբն է համարվում։ Հիշատակը նշվում է ապրիլի 24-ին։

Ծանոթագրություններ

Արտաքին հղումներ 
 Biografía de San Pedro de San José de Betancur 

Կաթոլիկ եկեղեցու սրբեր
Կրոնը Կանարյան կղզիներում